అమీర్ సోహైల్

మహ్మద్ అమీర్ సోహైల్ అలీ (జననం 1966, సెప్టెంబరు 14) పాకిస్తాన్ క్రికెట్ వ్యాఖ్యాత, మాజీ క్రికెటర్. పదేళ్ల పాటు సాగిన క్రీడా జీవితంలో, సోహైల్ 195 ఫస్ట్-క్లాస్, 261 లిస్ట్ ఎ పరిమిత ఓవర్ల మ్యాచ్‌లు ఆడాడు, ఇందులో 47 టెస్ట్ మ్యాచ్‌లు, 156 వన్డే ఇంటర్నేషనల్స్ పాకిస్థాన్ తరపున ఉన్నాయి.

ఎడమచేతి వాటం ఓపెనింగ్ బ్యాట్స్‌మెన్ గా, వన్డేలలో 156 మ్యాచ్‌లలో 14 ప్లేయర్ ఆఫ్ ది మ్యాచ్ అవార్డులను గెలుచుకున్నాడు.

దేశీయ క్రికెట్ 
సోహైల్ 1983లో ఫస్ట్-క్లాస్ క్రికెట్ లోకి అరంగేట్రం చేసాడు. ఎడమచేతి వాటం ఓపెనింగ్ బ్యాట్స్‌మన్ గా, అప్పుడప్పుడు ఎడమచేతి వాటం స్పిన్ బౌలర్ గా రాణించాడు.

అంతర్జాతీయ క్రికెట్ 
సోహైల్ మొదటిసారిగా 1990లో శ్రీలంకతో జరిగిన వన్డే ఇంటర్నేషనల్‌లో జాతీయ జట్టుకు ప్రాతినిధ్యం వహించాడు. ఆస్ట్రేలియా, న్యూజిలాండ్‌లలో 1992 క్రికెట్ ప్రపంచ కప్ గెలిచిన జట్టులో ముఖ్యమైన సభ్యుడిగా ఉన్నాడు.

కెప్టెన్సీ 
సోహైల్ 1998లో పాకిస్థాన్‌కు ఆరు టెస్టులకు కెప్టెన్‌గా వ్యవహరించాడు. ఒక టెస్ట్ మ్యాచ్‌లో దక్షిణాఫ్రికాను ఓడించిన మొదటి పాకిస్తానీ కెప్టెన్ గా నిలిచాడు. 1996 నుండి 1998 వరకు 22 వన్డే ఇంటర్నేషనల్‌లలో  పాకిస్తాన్‌కు కెప్టెన్‌గా చేశాడు. తొమ్మిది విజయాలు, బ్యాట్‌తో సగటు 41.5 సాధించాడు. షార్జాలో వెస్టిండీస్‌పై పాకిస్థాన్‌కు తాత్కాలిక కెప్టెన్‌గా కూడా వ్యవహరించాడు.

క్రికెట్ పరిపాలన 
2001లో క్రికెట్ నుండి రిటైర్ అయిన తర్వాత, సోహైల్ జాతీయ జట్టుకు చీఫ్ సెలెక్టర్ గా నియమించబడ్డాడు. 2004 జనవరిలో పదవీకాలం ముగిసింది. అతని స్థానంలో మాజీ జాతీయ జట్టు వికెట్ కీపర్ వసీం బారీ వచ్చాడు. క్రికెట్ బ్రాడ్‌కాస్టర్‌గా పని చేస్తూనే ఉన్నాడు. 2014 ఫిబ్రవరి 4న, మళ్ళీ రెండోసారి జాతీయ జట్టు చీఫ్ సెలెక్టర్‌గా నియమితుడయ్యాడు.

మూలాలు

బాహ్య లింకులు 
 పాకిస్తాన్ క్రికెట్ బోర్డు: అమీర్ సోహైల్   వద్ద 
  
 హౌస్టాట్! అమెర్ సోహైల్‌పై గణాంక ప్రొఫైల్

జీవిస్తున్న ప్రజలు
1966 జననాలు
పాకిస్తాన్ క్రికెట్ క్రీడాకారులు
పాకిస్తాన్ టెస్ట్ క్రికెట్ క్రీడాకారులు
పాకిస్తాన్ వన్డే క్రికెట్ క్రీడాకారులు